Jerzy Kukuczka

Józef Jerzy Kukuczka (1948–1989) var en polsk høyfjellsklatrer.

Kukuczka var den andre i verden som besteg alle fjorten åttetusenmetrene. Dersom man aksepterer den relativt selvstendige Broad Peak Central som en selvstendig topp, er han den eneste som har gått alle femten åttetusenmetre.Extreme Collect: Gipfellisten damals und heute , besøkt 20. juni 2014

 Liv 
Kukuczka drev vektløfting i skoletiden, men etter legeråd gav han opp denne sporten og kastet seg i stedet over fjellklatring. I året 1965 ble han medlem av den polske Tatra-klubben.

Mellom 1979 og 1987 besteg Kukuczka som den andre etter Reinhold Messner alle fjorten åttetusenmetrene, tidvis med flaskeoksygen på Mount Everest, i motsetning til Messner som klatret alle uten kunstig oksygentilførsel. Kukuczka åpnet ni nye ruter, inkludert en solobestigning av Makalu ( moh), verdens femte høyeste fjell, gjennomførte fem bestigninger i alpin stil og foretok fem førstebestigninger vinterstid.

Under Vinter-OL 1988 i Calgary ble Kukuczka og Messner beæret med hver sin ekstraordinære sølvmedalje.Zbigniew Kowalewski, Josef Nyka: The Eight-Thousanders. Olympic Medals for Mountaineering? i The Alpine Journal. 1988, s. 258 Men mens Messner nektet å motta medaljen fordi han så klatring som en form for kreativitiet, og at han ved å motta medaljen ville akseptere at fjellklatring var en form for konkurranse, valgte Kukuczka å ta i mot fordi han så på klatring som en arena hvor utøveren fikk utløp både for kreativitet og sportslig rivalisering, og uten denne kombinasjonen ville han kanskje aldri ha begynt å klatre.Marek Napierala, Miroslawa Szark-Eckardt, Alicja Kostencka, Radoslaw Muszkieta, (red.), Pedagogy of health in physical culture,  Google Books 

Kukuczka omkom under et forsøk på å førsteklatre Lhotses sørvegg. Tauet røk og han falt  meter fra  meters høyde.z Han ble bisatt i en bresprekk i nærheten av fallstedet. Det er satt opp minneplaketter i landsbyen Chukhung i Khumbu nær Lhotses sydvegg og på den symbolske æresgravplassen for mennesker som har forulykket i fjellet (Symbolický cintorín pri Popradskom plese) i Zlomisková dolina i Høye Tatra.

 Bestigninger 
 1971: Mięguszowiecki Szczyt Pośredni, nordveggen, Høye Tatra, vinterbestigning
 1971: «Djevelens nål», Rila
 1972: Civetta, direktrute
 1973: Mont Blanc østveggen
 1974: Mount McKinley, sydveggen, Alaska 
 1975: Grandes Jorasses, Nordveggen, Mont Blanc-gruppen
 1976: Kohe Tez (Hindukusch) (7015 m) over nordsida
 1978: Tirich Mir ost (7692 m)
 04.10.1979: Lhotse
 19.05.1980: Mount Everest – førstebestigning av sydpilaren (til tider med flaskeoksygen)
 1981: Malte Brun (Newzealandske alper)
 15.10.1981: Makalu over nordvestegga, første soloklatring på Makalu
 30.07.1982: Broad Peak normalruta i alpin stil, med Wojciech Kurtyka
 01.07.1983: Gasherbrum II
 23.07.1983: Hidden Peak
 17.07.1984: Broad Peak, førstebestigning av nord-, midt- og hovedtopp
 21.01.1985: Dhaulagiri, første vinterbestigning
 15.02.1985: Cho Oyu, første vinterbestigning
 13.07.1985: Nanga Parbat over sydøstpilaren i Rupalveggen
 11.01.1986: Kanchenjunga, første vinterbestigning
 08.07.1986: K2 etter førstebestigning av sydveggen i dårlig vær
 10.11.1986: Manaslu
 03.02.1987: Annapurna, første vinterbestigning
 18.09.1987: Shishapangma
 1988: Sydveggen av Annapurna til østtoppen (8010 m)Beretning om den polske Annapurna-Sydveggsekspedisjonen i American Alpine Journal

 Litteratur 
 Na szczytach świata (Krajowa Agencja Wydawnicza, Katowice 1990), ISBN 83-03-03166-X, (wyd.2 Kraków, 1996), ISBN 83-86219-28-9
 Mój pionowy świat czyli 14 x 8000 metrów (1995), ISBN 1-899397-09-4
 Ostatnia ściana (Agencja Reklamowa KOMPLET, Katowice 1999), ISBN 83-912268-0-8.
 Kukuczka, Jerzy (1992). My Vertical World: Climbing the 8000-Metre Peaks. Mountaineers Books, 189pp. ISBN 0-89886-344-9.

 Referanser 

Kategori:Klatrere som har besteget Mount Everest
Kategori:Klatrere som har besteget K2
Kategori:Personer fra Katowice
Kategori:Polske fjellklatrere